Republika Srpska
JAVNA USTANOVA „ VODE SRPSKE “ BIJELjINA
Pravilnik O Postupku Direktnog Sporazuma
Bijeljina , decembar 2019. godine
Na osnovu odredbe člana 15. Statuta Javne Ustanove „ Vode Srpske “ ( broj : 01/4 - 12/19 od 15. 04. 2019. godine ) , a u skladu sa odredbama člana 90. zakona o javnim nabavkama ( „ Službeni glasnik BiH “ , broj 39/14 ) , člana 8. Pravilnika o postupku direktnog sporazuma ( Službeni glasnik BiH broj : 90/14 ) Upravni odbor Javne ustanove „ Vode Srpske “ Bijeljina , na 44. sednici održanoj dana 25. 12. 2019. godine , doneo je Pravilnik O Postupku Direktnog Sporazuma
I Osnovne Odredbe
Član 1.
Ovim se Pravilnikom uređuje postupak javne nabavke roba , usluga i radova putem direktnog sporazuma iz člana 90. Zakona o javnim nabavkama , ( u daljem tekstu Zakona ) , a za potrebe Javne ustanove » Vode Srpske « Bijeljina , ( u daljem tekstu : Ustanova ) .
Član 2.
Direktni sporazum je postupak u kome Ustanova nakon ispitivanja tržišta traži pismeno predlog cene ili ponudu od jednog ili više ponuđača i pregovara ili prihvata tu cenu , kao uslov za konačan sporazum .
II Uslovi Za Primenu Direktnog Sporazuma
Član 3.
( 1 ) Postupak direktnog sporazuma može se provesti kada je procenjena vrednost istovrsnih roba , usluga ili radova na godišnjem nivou jednaka ili manja od 6,000,00 KM bez uračunatog PDV-a .
( 2 ) Javna ustanova » Vode Srpske « Bijeljina , ( u daljem tekstu : Ustanova ) , može tokom jedne godine za isti predmet nabavke potrošiti do 6,000,00 KM bez PDV-a putem ovog postupka .
( 3 ) Ustanova će započeti postupak direktnog sporazuma ako je takva nabavka predviđena planom nabavki ili kada ustanova donese posebnu odluku o pokretanju direktnog sporazuma u skladu sa članom 17. stav 1 Zakona o javnim nabavkama .
III Principi Dodele Direktnog Sporazuma
Član 4.
Postupak direktnog sporazuma Ustanova će sprovesti na način da osigura poštovanje principa iz člana 3. Zakona .
IV Priprema Postupka
Član 5.
Postupku direktnog sporazuma prethodi utvrđivanje i definisanje potreba za robama , uslugama ili radovima , koji su neophodni za rad Ustanove .
Član 6.
( 1 ) Procenjivanje vrednosti javne nabavke koja se dodeljuje direktnim sporazumom Ustanova sprovodi u skladu sa članom 15. Zakona .
( 2 ) Procenjena vrednost mora biti važeća u trenutku kada Ustanova zatraži predlog cene ili ponudu od jednog ili više privrednih subjekata .
( 3 ) Nadležni sektori za čije potrebe se vrši nabavka vrši procenu nabavke i putem službe protokola dostavlja Odeljenju za javne nabavke i Sektoru za finansijsko-ekonomske poslove zahtev za nabavku roba , usluga ili radova u pisanoj formi , koji mora biti u skladu sa raspoloživim finansijskim sredstvima predviđenim budžetom Ustanove .
( 4 ) Postupak direktnog sporazuma započinje donošenjem odluke ili rešenja u pisanom obliku , od strane direktora Ustanove , a koji sadrži sve elemente iz člana 18. stav ( 1 ) ZJN-a .
( 5 ) Odeljenje za javne nabavke priprema i provodi postupak direktnog sporazuma i provodi sve radnje koje se odnose na pripremu i sprovođenje postupka direktnog sporazuma .
V Sprovođenje Postupka
Član 7.
( 1 ) Odeljenje za javne nabavke ispituje tržište te traži pisani predlog cene ili ponudu od jednog ili više privrednih subjekata koji obavljaju delatnost koja je predmet javne nabavke .
Zahtev za ponudu obuhvata detaljan opis roba , usluga ili radova uključujući elemente poput količine , kvaliteta , tehničkog opisa , mesta i roka isporuke i slično , a što sve odgovara predmetu nabavke .
( 2 ) Nakon što Ustanova primi predlog cene ili ponudu od jednog ili više ponuđača , a pre zaključivanja direktnog sporazuma , Ustanova :
a ) pregovara sa ponuđačem / ponuđačima o ceni i / ili
b ) prihvata predlog cene ili ponudu jednog ponuđača i / ili
v ) provodi drugu vrstu postupka definisanu Zakonom .
VI Izbor Ponuđača
Član 8.
( 1 ) Kod izbora ponude na osnovu koje će biti dodeljen ugovor , Ustanova će uzeti u obzir faktore kao što su cena , količina , kvalitet , tehnički opis , estetski i funkcionalni zahtevi , karakteristike koje se odnose na okolinu , vreme i period isporuke i sl.
( 2 ) Ustanova bira ponuđača na način koji garantuje najbolju razmenu vrednosti za novac .
Kada Ustanova vodi pregovore koji se odnose na predlog cene ili ponudu , Ustanova deluje u skladu sa dobrom komercijalnom praksom .
( 3 ) Kada traži predlog cene ili ponudu .
Ustanova daje ponuđačima određeni rok da pripreme predlog cene ili ponudu , uzimajući u obzir kompleksnost nabavke .
( 4 ) Ceneći principe dobre prakse , Ustanova će odabrati ponuđača koji je kvalifikovan da ispravno izvrši dostavu zahteva javne nabavke .
( 5 ) Ustanova će pažljivo oceniti ponuđenu robu , usluge ili radove u odnosu na zahteve koje je utvrdila .
( 6 ) Ukoliko vodi pregovore koji se odnose na predlog cena , Ustanova će delovati u skladu sa dobrom komercijalnom praksom o čemu će voditi pismenu prepisku , koja će biti sastavni deo dokumentacije za predmetnu javnu nabavku .
Član 9.
Po prijemu ponude jednog ponuđača , a pre donošenja konačne odluke o direktnom sporazumu , Ustanova razmatra :
a ) da li da prihvati predlog cene ili će o istoj pregovarati .
b ) u slučaju neprihvatljivosti cene ili nepovoljnog ishoda pregovora , ugovorni organ se obraća drugom dobavljaču ,
v ) odabir druge vrste postupka koji je definisan Zakonom .
Član 10.
Ustanova neće sprovesti postupak direktnog sporazuma sa namerom da diskriminiše ili favorizuje bilo kojeg dobavljača .
VII ZAKLjUČIVANjE DIREKTNOG SPORAZUMA
Član 11.
Direktni sporazum smatra se zaključenim :
a ) kod javnih nabavki čija vrednost iznosi do 1.000,00 KM bez uračunatog PDV-a , prilaganjem računa ili druge odgovarajuće dokumentacije ( narudžbenica i saglasnost ) ,
b ) kod nabavki čija vrednost je viša od 1.000,00 KM bez PDV-a a niža od 6.000,00 KM bez PDV-a , Ustanova je dužna zaključiti ugovor , koji potpisuje direktor Ustanove .
VIII Završne Odredbe
Član 12.
Ovaj Pravilnik stupa na snagu osmog dana od dana objave na oglasnoj tabli u sedištu ugovornog organa – Javne Ustanove „ Vode Srpske “ Bijeljina .
Stupanjem na snagu ovog Pravilnika , prestaje da važi Pravilnik o postupku direktnog sporazuma ( broj : 01/2 - 422/15 od 02. 02. 2015. godine ) .
Upravni Odbor
V. D. Predsednik
Duško Milovanović